Държавен вестник, бр. 84, 2023 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  84
Номинационната комисия се публикуват на 
интернет страницата на Народното събрание. 
Не се публикуват конкретни данни, съставля­
ващи класифицирана информация, както и 
чувствителни лични данни за лицето.
Чл. 10. (1) Член на Комисията може да 
бъде само дееспособен български гражданин, 
който няма друго гражданство и:
1. не е осъждан за извършено престъпле­
ние, независимо от реабилитацията, и не е 
освобождаван от наказателна отговорност за 
умишлено престъпление;
2. не е лишаван от правото да заема опре­
делена държавна длъжност или да упражнява 
определена професия или дейност;
3. няма изискуеми публични задължения, 
надвишаващи размера на минималната ра­
ботна заплата;
4. не е бил член на ръководен или кон­
тролен орган на политическа партия през 
последните пет години;
5. през последните 5 години не е бил на­
роден представител, член на Европейския 
парламент, избран от Република България, 
член на Министерския съвет или не е заемал 
длъжност в политическия кабинет на орган 
на изпълнителната власт.
(2) Член на Комисията не може да:
1. заема длъжност в държавни или общин­
ски органи;
2. упражнява търговска дейност или да е 
съдружник, управител или да участва в над­
зорни, управителни или контролни органи на 
търговско дружество, кооперация, държавно 
предприятие или юридическо лице с несто­
панска цел;
3. получава възнаграждение за извършва­
не на дейност по договор или по служебно 
правоотношение с държавна или обществена 
организация, с търговско дружество, коопера­
ция или юридическо лице с нестопанска цел, 
физическо лице или едноличен търговец, освен 
за научна и преподавателска дейност или за 
упражняване на авторски права;
4. упражнява свободна професия или друга 
платена професионална дейност;
5. членува в политически партии или ко­
алиции, в организации с политически цели, 
да извършва политическа дейност или да 
извършва други дейности, които засягат не­
зависимостта му.
(3) При наличие на несъвместимост по 
ал. 2 избраният член на Комисията е длъжен 
в едномесечен срок от избирането да предпри­
еме необходимите действия за отстраняване 
на несъвместимостта.
(4) Обстоятелствата по ал. 1 се установяват 
служебно.
(5) При встъпване в длъжност членовете 
на Комисията подписват декларация за по­
литически неутралитет.
(6) След изтичане на мандата на член на 
Комисията или при предсрочно прекратява­
не на неговите правомощия по чл. 11, ал. 1, 
т. 2 той се възстановява на заеманата преди 
избора длъжност, като времето, през което е 
бил член на Комисията, се зачита за стаж по 
специалността. Член на Комисията, който е 
заемал длъжността съдия, прокурор или сле­
довател, се възстановява на заеманата преди 
избора длъжност, като времето, през което е 
бил член на Комисията, се зачита за стаж по 
смисъла на Закона за съдебната власт.
(7) Членовете на Комисията не може да 
са свързани лица.
(8) Член на Комисията има право на един 
мандат.
Чл. 11. (1) Правомощията на член на Ко­
мисията се прекратяват предсрочно:
1. при смърт;
2. с решение на Народното събрание при:
а) подаване на оставка;
б) настъпване на обстоятелства, които во­
дят до обективна невъзможност да изпълнява 
задълженията си за повече от 6 месеца;
в) несъвместимост по чл. 10, ал. 2, ако 
не са предприети необходимите действия 
за отстраняването є в едномесечен срок от 
избирането;
г) тежко нарушение или системно неизпъл­
нение на служебните задължения;
д) влизане в сила на акт, с който е уста­
новен конфликт на интереси по глава осма;
3. при осъждане за извършено престъпление 
или освобождаване от наказателна отговор­
ност за умишлено престъпление, считано от 
датата на влизане в сила на присъдата.
(2) Процедурата за предсрочно прекратяване 
на правомощията на основанията по ал. 1, 
т. 2, буква „г“ може да започне по искане на 
една трета от народните представители, а в 
случаите по ал. 1, т. 2, букви „б“, „в“ и „д“ – по 
инициатива на един народен представител.
(3) При предсрочно прекратяване на право­
мощията на член на Комисията в двумесечен 
срок от прекратяването Народното събрание 
избира нов член, който довършва мандата.
Чл. 12. (1) Председателят на Комисията 
получава основно месечно възнаграждение в 
размер 90 на сто от основното месечно въз­
награждение на председателя на Народното 
събрание.
(2) Членовете на Комисията получават 
основно месечно възнаграждение в размер 80 
на сто от възнаграждението на председателя 
на Комисията.
Чл. 13. (1) Комисията:
1. осъществява държавната политика по 
превенция на корупцията по реда на глава 
четвърта;
2. извършва действия по превенция, пре­
дотвратяване, разкриване и разследване на 
корупционни престъпления чрез събиране,